ริมฝีปากเป็นตุ่มใสๆตุ่มเดียว เป็นมา2วันแล้ว วันนี้พอมาสังเกตคิดว่าเป็นหัวสิวเลยลองบีบดู มีน้ำใสๆไหลออกมา แล้วสักพักก็กลายเป็นเลือด ตุ่มนั่นเลยคลั่งเลือดไปเลย เป็นเพราะอะไรคะ ต้องทำยังไง
สวัสดีค่ะ ตุ่มใสๆบริเวณริมฝีปากนั้นอาจจะเกิดจากตุ่มจากการติดเชื้อไวรัสเช่นเริม ผื่นผิวหนังอักเสบบริเวณปาก จากการแพ้สารสัมผัส การติดเชื้อราที่ปาก เกิดเป็นปื้นสีขาวที่ริมฝีปาก หรือเป็นตุ่มที่เกิดจากต่อมที่ทำหน้าที่สร้างน้ำมัน โดยตุ่มเหล่านี้มักจะมีขนาดใหญ่ขึ้นเมื่อมีอายุเพิ่มขึ้น และอาจจะมีตุ่มเล็กๆ เหล่านี้ได้มากถึง 100 ตุ่มดังนั้นสังเกตอาการ และในขณะนี้ไม่ควรไปบีบเพราะอาจทำให้เกิดการติดเชื้อได้ งดการใช้เครื่องสำอางบริเวณดังกล่าวหากตุ่มเจ็บปวด ลุกลามมากขึ้น หรือมีเลือดหรือหนองไหลจากตุ่ม ควรไปพบแพทย์